**ΔΔΕ ΑΡΓΟΛΙΔΑΣ**

**ΔΙΚΑΙΟΛΟΓΗΤΙΚΑ ΝΕΟΔΙΟΡΙΣΤΟΥ**

1. Ευκρινής φωτοτυπία πτυχίου ημεδαπής καθώς και ευκρινής φωτοτυπία αναλυτικής βαθμολογίας (στην περίπτωση που δεν αναγράφεται στο πτυχίο ο βαθμός αριθμητικά) και ημερομηνίας κτήσης πτυχίου. Στην περίπτωση πτυχίου αλλοδαπής απαιτείται φωτοτυπία του ξενόγλωσσου τίτλου, φωτοτυπία της επίσημης μετάφρασης αυτού, φωτοτυπία της πράξης αναγνώρισης από το ΔΙ.Κ.Α.Τ.Σ.Α, ή το Ι.Τ.Ε. ή τον Δ.Ο.Α.Τ.Α.Π. για την ισοτιμία και αντιστοιχία του τίτλου καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων καθώς επίσης και απολυτήριο ελληνικού Λυκείου ή πιστοποιητικό Ελληνομάθειας.
2. Ευκρινής φωτοτυπία του μεταπτυχιακού/διδακτορικού τίτλου σπουδών (αν υπάρχει) και σχετική αίτηση που δίδεται από την υπηρεσία (συνημμένα υποδείγματα) για την αναγνώριση της συνάφειας του μεταπτυχιακού/διδακτορικού τίτλου σπουδών με το αντικείμενο απασχόλησης του/της υπαλλήλου, προκειμένου ο/η υπάλληλος να προαχθεί σε επόμενα Μισθολογικά Κλιμάκια (Μ.Κ.). Αν ο τίτλος έχει αποκτηθεί στην αλλοδαπή απαιτείται επιπλέον φωτοτυπία της επίσημης μετάφρασης αυτού καθώς και πράξη αναγνώρισης του τίτλου από το ΔΙΚΑΤΣΑ ή Πιστοποιητικό Αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας.
3. Τίτλοι γλωσσομάθειας εάν υπάρχουν. Διευκρινίζεται ότι προκειμένου περί τίτλων σπουδών με τους οποίους αποδεικνύεται η γνώση της ξένης γλώσσας, τίτλοι που προσκομίζονται σε απλά φωτοαντίγραφα γίνονται δεκτοί, υπό την προϋπόθεση ότι προσκομίζονται επικυρωμένες μεταφράσεις αυτών, στις οποίες γίνεται μνεία ότι στους νόμιμους μεταφραστές είχαν προσκομισθεί τα πρωτότυπα ή επικυρωμένα αντίγραφα των τίτλων.
4. Βεβαιώσεις ή πιστοποιητικά σεμιναρίων σε περίπτωση που έχουν μοριοδοτηθεί ή έχουν ληφθεί υπόψη στη σχετική προκήρυξη του ΑΣΕΠ.
5. Πιστοποιητικό στρατολογικής κατάστασης (για άρρενες) αν υπάρχει διαφορετικά αναζητείται αυτεπάγγελτα από την Υπηρεσία, αφού ο εκπαιδευτικός ενημερώσει για την Στρατολογική Υπηρεσία στην οποία ανήκει.
6. Πρόσφατο πιστοποιητικό οικογενειακής κατάστασης (εντός τριμήνου) σε περίπτωση που υπάρχουν τέκνα, προκειμένου ο εκπαιδευτικός να λάβει επίδομα ανήλικων τέκνων. Σε περίπτωση που υπάρχουν τέκνα από 18 έως 24 ετών που σπουδάζουν, προκειμένου να ληφθεί το επίδομα τέκνων απαιτείται πρόσφατο (εντός τριμήνου) πιστοποιητικό φοιτητικής ιδιότητας των τέκνων.
7. Βεβαίωση εντοπιότητας (αν υπάρχει ΠΔ 50/96 άρθρ.16 9). Οποιαδήποτε βεβαίωση/πιστοποιητικό από το Δήμο όπου να αναγράφεται η ημερομηνία κτήσης δημοτικότητας.
8. Βεβαίωση συνυπηρέτησης (αν υπάρχει ΠΔ 50/96 άρθρ.16 παρ.5,)
9. Ευκρινείς φωτοτυπίες βεβαιώσεων προϋπηρεσίας (για κάθε έτος ξεχωριστά από τις αντίστοιχες Διευθύνσεις Δ.Ε. ή Π.Ε.), όπου θα αναφέρονται τα στοιχεία, όπως αυτά αναγράφονται στην παρ. 3 περ. γ΄ της συνημμένης εγκυκλίου με αρ. πρωτ. 169228/Ε2/12-10-2016 του ΥΠ.Π.Ε.Θ. (ΑΔΑ: 67ΝΓ4653ΠΣ-9ΗΤ), όπως ανακοινοποιήθηκε στο ορθό στις 13-10-2016, (σε περίπτωση ωρομισθίου να βεβαιώνονται και οι πραγματοποιηθείσες ώρες ανά μήνα) καθώς και φωτοτυπία ενσήμων ή βεβαιώσεις του ασφαλιστικού φορέα που αποδεικνύουν ότι κατά το χρονικό διάστημα κατά το οποίο προσφέρθηκε η προϋπηρεσία ο/η εκπ/κός ήταν ασφαλισμένος/η. Οι προς αναγνώριση βεβαιώσεις προϋπηρεσίας κατατίθενται με σχετική αίτηση που δίδεται από την Υπηρεσία (συνημμένο υπόδειγμα). Επιπρόσθετα υποβάλλεται υπεύθυνη δήλωση στην οποία να δηλώνεται ότι οι προς αναγνώριση προϋπηρεσίες δεν έχουν ήδη χρησιμοποιηθεί για την χορήγηση σύνταξης, αποζημίωσης ή άλλου βοηθήματος αντί σύνταξης (συνημμένο υπόδειγμα). Επιπλέον, ως προς τη μισθολογική εξέλιξη των εκπαιδευτικών Πρωτοβάθμιας και Δευτεροβάθμιας Εκπαίδευσης λαμβάνεται υπόψη η συνολική εκπαιδευτική τους υπηρεσία σε σχολεία της Ιδιωτικής Εκπαίδευσης, σύμφωνα με το με αρ. πρωτ. 141997/Ε2/29-08-2017 έγγραφο του ΥΠ.Π.Ε.Θ. Στην περίπτωση αυτή απαιτείται σχετική βεβαίωση προϋπηρεσίας του αρμόδιου Διευθυντή της Διεύθυνσης όπου υπάγεται το ιδιωτικό σχολείο και στην οποία θα αναγράφονται όσα αναφέρονται ανωτέρω.
10. Φωτοαντίγραφο δύο όψεων αστυνομικής ταυτότητας.
11. Δήλωση περιουσιακής κατάστασης υπαλλήλου (έντυπη άρθρο 28 ν. 2683/99).
12. Φωτοτυπία 1ης σελίδας του βιβλιάριου λογαριασμού Τραπέζης με πρώτο όνομα δικαιούχου αυτό της/του εκπαιδευτικού (όπου θα αναγράφεται καθαρά ο αριθμός ΙBAN).
13. Ταχυδρομική Δ/νση μονίμου κατοικίας , Τ.Κ. σταθερό και κινητό τηλέφωνο.
14. Οι εκπαιδευτικοί που ασφαλίζονται υποχρεωτικά και σε άλλα κλαδικά ταμεία ( π.χ. μηχανικοί , χημικοί κ.λ.π.) προσκομίζουν τον αριθμό μητρώου του Ταμείου τους.
15. Α.Φ.Μ. (ευκρινής φωτοτυπία εκκαθαριστικού σημειώματος ή οποιουδήποτε άλλου επίσημου εγγράφου τον αναγράφει).
16. Α.Μ.Κ.Α. (ευκρινής φωτοτυπία οποιουδήποτε επίσημου εγγράφου τον αναγράφει).
17. Α.Μ. ΙΚΑ (ευκρινής φωτοτυπία οποιουδήποτε επίσημου εγγράφου τον αναγράφει).
18. Σε περίπτωση παλαιού ασφαλισμένου (ασφαλισμένου που ασφαλίστηκε για πρώτη φορά σε οποιονδήποτε φορέα πριν την 1-1-1993) απαιτείται σχετικό αποδεικτικό, όπως βεβαίωση ασφαλιστικού φορέα, φωτοτυπία καρτέλας ενσήμων κ.λ.π..
19. Βεβαίωση από παθολόγο ή γενικό γιατρό και ψυχίατρο (δημόσιο ή ιδιωτικό), για την υγεία και τη φυσική καταλληλότητα του εκπαιδευτικού για την άσκηση των καθηκόντων του (διδακτικών και υπηρεσιακών) στη συγκεκριμένη θέση, όπως αυτά καθορίζονται από το άρθρο 36 του Κεφ. Ε΄της με αρ. Φ.353.1/324/105657/Δ1/16-10-2002 Υ.Α. του ΥΠΕΠΘ (ΦΕΚ 1340/τΒ΄/16-12-2002) και την αρ. 27922/Γ6/8-3-2007 Υ.Α. του ΥΠΕΠΘ (ΦΕΚ 449/τΒ΄/3-4-2007) (θα πρέπει να προσκομιστεί άμεσα με την πρόσληψη).

**ΥΠΟΧΡΕΩΣΕΙΣ ΜΕΤΑ ΤΗΝ ΑΝΑΛΗΨΗ ΥΠΗΡΕΣΙΑΣ**

**Ταυτόχρονα με την ανάληψη υπηρεσίας** θα πρέπει οι νεοδιοριζόμενοι να υποβάλλουν αίτηση αναγνώρισης προϋπηρεσίας με συνημμένα όλα τα απαραίτητα δικαιολογητικά σε φωτοαντίγραφα.

**Υποβολή αιτημάτων για αναγνώριση προϋπηρεσίας και συνάφειας μεταπτυχιακών & διδακτορικών τίτλων**

Για την άμεση και αποτελεσματική ολοκλήρωση της διαδικασίας εξέτασης αιτημάτων αναγνώρισης προϋπηρεσίας ή συνάφειας μεταπτυχιακών και διδακτορικών τίτλωναπαιτούνται δεσμευτικά, για την εισαγωγή των προς εξέταση αιτημάτων στο αρμόδιο Υπηρεσιακό Συμβούλιο (ΠΥΣΔΕ Αργολίδας), τα ακόλουθα δικαιολογητικά κατά περίπτωση:

**Α. Αιτήματα για την αναγνώριση προϋπηρεσίας**

**1. Δικαιολογητικά για αναγνώριση προϋπηρεσίας σε φορείς της δημόσιας εκπαίδευσης**

**α. Αίτηση υποβολής του αιτήματος** (σχετικό υπόδειγμα).

**β. Ακριβές/ή και ευκρινές/ή φωτοαντίγραφο/α της/των βεβαίωσης/βεβαιώσεων προϋπηρεσιών**.

**γ. Υπεύθυνη Δήλωση** (του άρθρου 8 του Ν.1599/1986, ΦΕΚ 75 Α΄) στην οποία να δηλώνεται υπευθύνως ότι οι προϋπηρεσίες οι οποίες αιτούνται για αναγνώριση δεν έχουν ήδη χρησιμοποιηθεί για την χορήγηση

σύνταξης, αποζημίωσης ή άλλου βοηθήματος αντί σύνταξης (σχετικό υπόδειγμα).

**δ. Ακριβές/ή και ευκρινές/ή φωτοαντίγραφο/α των ενσήμων ασφάλισης ή Βεβαίωσης του Ασφαλιστικού Φορέα** (πρώην Ι.Κ.Α.-Ε.Τ.Α.Μ. νυν Ε.Φ.Κ.Α.) με περιγραφή του είδους της δραστηριότητας που αποδεικνύει ότι για τοχρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η ο/η ενδιαφερόμενος/η.

Επισημαίνεται ότι από 01-01-2016 έως 31-12-2017, σύμφωνα με τα οριζόμενα στις κείμενες διατάξεις (παράγραφοι 1 & 2 του άρθρου 26 του Ν.4354/2015, ΦΕΚ 176 Α΄, και των αριθμ. 2/31029/ΔΕΠ/06-05-2016, ΑΔΑ: ΩΛ9ΣΗ-0ΝΜ & 2/1868/ΔΕΠ/8-2-2018,ΑΔΑ:695ΟΗ-ΖΘΜ, Εγκυκλίων του Γενικού Λογιστηρίου του Κράτους-Γ.Λ.Κ.) ισχύει καθεστώς αναστολής της μισθολογικής εξέλιξης όλων των δημοσίων υπαλλήλων (ανεξαρτήτως σχέσης εργασίας) όχι όμως και για την βαθμολογική τους εξέλιξη.

**2. Δικαιολογητικά για αναγνώριση προϋπηρεσίας σε φορείς του ιδιωτικού τομέα**

**α.** **Αίτηση υποβολής του αιτήματος** (σχετικό υπόδειγμα)

**β.** **Ακριβές/ή και ευκρινές/ή φωτοαντίγραφο/α τις/των βεβαίωσης/βεβαιώσεων προϋπηρεσιών από τον/τους**

 **φορέα/φορείς απασχόλησης, από την/τις οποία/οποίες να προκύπτει με απόλυτη σαφήνεια: α) η νομική μορφή του φορέα** και εάν κατά το κρίσιμο προς αναγνώριση χρονικό διάστημα καθώς επίσης και από 01-01- 2016(ημερομηνία έναρξης ισχύος του Ν.4354/2015) υπάγεται στις περιπτώσεις της παραγράφου 1 του άρθρου 7του Ν.4354/2015, ΦΕΚ 176 Α΄, β) η σχέση εργασίας και η ιδιότητα ως υπαλλήλου, γ) οι ημερομηνίες έναρξηςκαι λύσης αυτής, δ) οι αποφάσεις πρόσληψης και απόλυσης & ε) η συνολική διάρκεια της υπηρεσίας στονφορέα απασχόλησης.

Σε περίπτωση δε μερικής απασχόλησης θα πρέπει να προσδιορίζεται το ακριβές ωράριο πλήρους απασχόλησης

την συγκεκριμένη χρονική περίοδο στον φορέα απασχόλησης.

**γ. Ακριβές/ή και ευκρινές/ή φωτοαντίγραφο/α της/των σύμβασης/συμβάσεων εργασίας.**

**δ. Ακριβές/ή και ευκρινές/ή φωτοαντίγραφο/α των ενσήμων ασφάλισης ή Βεβαίωσης του Ασφαλιστικού Φορέα** (πρώην Ι.Κ.Α.-Ε.Τ.Α.Μ. νυν Ε.Φ.Κ.Α.) με περιγραφή του είδους της δραστηριότητας που αποδεικνύει ότι για τοχρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η ο/η ενδιαφερόμενος/η.

**ε. Υπεύθυνη Δήλωση** (του άρθρου 8 του Ν.1599/1986, ΦΕΚ 75 Α΄) στην οποία να δηλώνεται υπευθύνως ότι οι προϋπηρεσίες οι οποίες αιτούνται για αναγνώριση δεν έχουν ήδη χρησιμοποιηθεί για την χορήγηση σύνταξης, αποζημίωσης ή άλλου βοηθήματος αντί σύνταξης (σχετικό υπόδειγμα).

Επισημαίνεται ότι: 1) Από 01-01-2016 έως 31-12-2017, σύμφωνα με τα οριζόμενα στις κείμενες διατάξεις (παράγραφοι 1 & 2 του άρθρου 26 του Ν.4354/2015, ΦΕΚ 176 Α΄, και των αριθμ. 2/31029/ΔΕΠ/06-05-2016, ΑΔΑ: ΩΛ9ΣΗ-0ΝΜ & 2/1868/ΔΕΠ/8-2-2018,ΑΔΑ:695ΟΗ-ΖΘΜ, Εγκυκλίων του Γενικού Λογιστηρίου του Κράτους-Γ.Λ.Κ.) ισχύει καθεστώς αναστολής της μισθολογικής εξέλιξης όλων των δημοσίων υπαλλήλων (ανεξαρτήτως σχέσης εργασίας) όχι όμως και για την βαθμολογική τους εξέλιξη και 2) Οι Συμβάσεις Μίσθωσης Έργου, τυγχάνουν αποκλειόμενες σε κάθε περίπτωση σύμφωνα με τα οριζόμενα στην κείμενη νομοθεσία (αριθμ. 2/31029/ΔΕΠ/06-05-2016, ΑΔΑ: ΩΛ9ΣΗ-0ΝΜ, Εγκύκλιος του Γενικού Λογιστηρίου του Κράτους-Γ.Λ.Κ.).

**Β. Αιτήματα για την αναγνώριση συνάφειας μεταπτυχιακών και διδακτορικών τίτλων**

**1.Δικαιολογητικά για την αναγνώριση συνάφειας μεταπτυχιακών τίτλων**

**α. Αίτηση υποβολής του αιτήματος (σχετικό υπόδειγμα)**

**β. Ακριβές και ευκρινές φωτοαντίγραφο του Μεταπτυχιακού Διπλώματος Ειδίκευσης (Μ.Δ.Ε.)** στο οποίο να ανα γράφεται ο βαθμός και η ημερομηνία κτήσης.

**γ. Βεβαίωση ή Πιστοποιητικό με την Αναλυτική Βαθμολογία** των μαθημάτων παρακολούθησης του Μεταπτυχιακού **Προγράμματος Σπουδών (Μ.Π.Σ.) στο οποίο θα αναγράφεται και ο τίτλος της διπλωματικής εργασίας.**

Επισημαίνεται ότι: σε περίπτωση κατοχής Μεταπτυχιακού Διπλώματος Ειδίκευσης (Μ.Δ.Ε.) της αλλοδαπής υποβάλλεται υποχρεωτικά ακριβές και ευκρινές φωτοαντίγραφο της Πράξης Αναγνώρισης για ισοτιμία και αντιστοιχία προς τα ελληνικά Α.Ε.Ι./Α.Τ.Ε.Ι. με την αντιστοιχία βαθμού, από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) καθώς και επικυρωμένη μετάφραση όλων των ανωτέρω δικαιολογητικών.

**2.Αιτήματα για την αναγνώριση συνάφειας διδακτορικών τίτλων**

**α. Αίτηση υποβολής του αιτήματος** (σχετικό υπόδειγμα)

**β. Ακριβές και ευκρινές φωτοαντίγραφο του Διδακτορικού Διπλώματος**

**γ. Περίληψη του περιεχομένου της διδακτορικής διατριβής**

Επισημαίνεται ότι: σε περίπτωση κατοχής Διδακτορικού Διπλώματος της αλλοδαπής υποβάλλεται υποχρεωτικά ακριβές και ευκρινές φωτοαντίγραφο της Πράξης Αναγνώρισης για ισοτιμία και αντιστοιχία προς τα ελληνικά Α.Ε.Ι./Α.Τ.Ε.Ι. από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) καθώς και επικυρωμένη μετάφραση όλων των ανωτέρω δικαιολογητικών

**ΣΥΝΗΜΜΕΝΑ**

1. Έντυπο δήλωσης περιουσιακής κατάστασης.
2. Καρτέλα υπαλλήλου.
3. Υπεύθυνη δήλωση για μισθοδοσία.
4. Υπεύθυνη δήλωση για διορισμό.
5. Υπεύθυνη δήλωση οικογενειακού επιδόματος.
6. Υπόδειγμα Αίτησης για αναγνώριση προϋπηρεσίας.
7. Υπόδειγμα Υπεύθυνης Δήλωσης για προϋπηρεσία.
8. Υπόδειγμα αίτησης για αναγνώριση συνάφειας μεταπτυχιακού τίτλου.
9. Υπόδειγμα αίτησης για αναγνώριση συνάφειας διδακτορικού τίτλου.
10. Έντυπο υποβολής δικαιολογητικών.